රඹෑව ප්‍රාදේශීය ලේකම් කොට්ඨාසයේ රත්මලේ - කදුරුගස්දමන මැදගම මාර්ගය කාපට් යොදා පිළිසකර කිරීමට පියවර ගෙන ඇතත් එම මාර්ගයේ ඇති බෝක්කු පිළිසකර නොකිරීම හේතුවෙන් එහි ගමන් කිරීමට ද නොහැකි තත්ත්වයක් උදාවී ඇතැයි ප්‍රදේශවාසීහු චෝදනා කරති.රුපියල් අටකෝටි හැත්තෑ එක් ලක්‍ෂයක පමණ මුදලක් වැය කරමින් මීට මාස හයකට පමණ පෙර මෙම මාර්ගය උතුරු මැද පළාත් මාර්ග සංවර්ධන අධිකාරිය මඟින් ඉදිකිරීමට පියවර ගනු ලැබීය.